CELEX: 32014R0920
Language: mt
Date: 2014-08-21 00:00:00
Title: Regolament ta' Implimentazzjoni tal-Kummissjoni (UE) Nru 920/2014 tal- 21 ta’ Awwissu 2014 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

26.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/1
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 920/2014
   tal-21 ta’ Awwissu 2014
   li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Ir-Regolament (KEE) Nru 2658/87 stabbilixxa nomenklatura tal-oġġetti (minn hawn 'il quddiem imsejħa bħala n-“Nomenklatura Magħquda”), li hija stabbilita fl-Anness I għal dak ir-Regolament.
            
         
               (2)
            
            
               Il-klassifikazzjoni ta' biċċiet ta' laħam tal-ħut bħala fletti jew laħam ieħor tal-ħut fl-intestatura 0304 tan-Nomenklatura Magħquda tiddependi fuq jekk biċċiet bħal dawn jistgħux jiġu identifikati bħala li nkisbu minn fletti tal-ħut.
            
         
               (3)
            
            
               It-terminu “ġnub” (loins) jintuża bħala sinonimu għal fletti ta' ħut kbir fin-Nomenklatura Magħquda. Peress li l-intestatura 1604 tan-Nomenklatura Magħquda, li tkopri l-ħut ippreparat jew ippreservat, diġà tagħmel referenza għal “fletti magħrufa bħala ġnub” din ir-referenza għandha tiġi introdotta wkoll fil-Kapitolu 3 tan-Nomenklatura Magħquda, li jkopri l-ħut.
            
         
               (4)
            
            
               B'kont meħud tal-anatomija tal-ħut kbir bħat-tonn (tal-ġeneru Thunnus), il-pixxispad (Xiphias gladius), marlin, sailfish, spearfish (tal-familja Istiophoridae), kif ukoll klieb il-baħar tal-oċean (Hexanchus griseus; Cetorhinus maximus; il-familja Alopiidae; Rhincodon typus; il-familja Carcharhinidae; il-familja Sphyrnidae; il-familja Isuridae), jistgħu jinkisbu massimu ta' erba' fletti tal-ħut relattivament kbar għal kull ħuta (min-naħa tal-lemin u tax-xellug kif ukoll min-naħa ta' fuq u t'isfel).
            
         
               (5)
            
            
               Sabiex tiġi żgurata applikazzjoni konsistenti tan-Nomenkaltura Magħquda, il-klassifikazzjoni tal-fletti tal-ħut imsemmija bħala “ġnub” (kemm jekk maqtugħin f'biċċiet u kemm jekk le) miksuba minn ħut kbir, taħt l-intestatura 0304, għandha tiġi ċċarata.
            
         
               (6)
            
            
               Nota Addizzjonali għandha għalhekk tiżdied fil-Kapitolu 3 tal-Parti Tnejn tan-Nomenklatura Magħquda biex tiġi żgurata l-interpretazzjoni uniformi tagħha madwar l-Unjoni.
            
         
               (7)
            
            
               L-Anness I għar-Regolament (KEE) Nru 2658/87 għandu għalhekk jiġi emendat skont dan.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Fil-Kapitolu 3 tal-Parti Tnejn tan-Nomenklatura Magħquda stipulata fl-Anness I tar-Regolament (KEE) Nru 2658/87, tiddaħħal in-Nota addizzjonali 2 li ġejja:
   
      
                  “2.
               
               
                  Għall-iskopijiet tas-subintestaturi tan-NM msemmija fit-tielet subparagrafu, it-terminu ‘fletti’ jinkludi ‘ġnub’, jiġifieri l-istrixxi tal-laħam li jikkostitwixxu n-naħa ta' fuq jew ta' taħt, in-naħa tal-lemin jew tax-xellug tal-ħuta, sakemm ir-ras, l-imsaren, il-ġwienaħ (dorsali, anali, tad-denb, ventrali, pettorali) u l-għadam (il-kolonna vertebrali jew is-sinsla ewlenija, l-għadam ventrali jew kostali, l-għadam brankjali jew ‘stapes’, eċċ) ikunu tneħħew.
                  Il-klassifikazzjoni ta' dawn il-prodotti bħala fletti ma tkunx affettwata jekk dawn jinqatgħu f'biċċiet, sakemm dawn il-biċċiet jistgħu jiġu identifikati bħala li nkisbu minn fletti.
                  Id-dispożizzjonijiet tal-ewwel żewġ subparagrafi japplikaw għall-ħut li ġej:
                  
                              (a)
                           
                           
                              tonn (tal-ġeneru Thunnus) li jaqa' taħt is-subintestaturi tan-NM 0304 49 90 u 0304 87 00,
                           
                        
                              (b)
                           
                           
                              pixxispad (Xiphias gladius) li jaqa' taħt is-subintestaturi tan-NM 0304 45 00 u 0304 84 00,
                           
                        
                              (c)
                           
                           
                              marlin, sailfish, spearfish (tal-familja Istiophoridae) li jaqgħu taħt is-subintestaturi tan-NM 0304 49 90 u 0304 89 90,
                           
                        
                              (d)
                           
                           
                              klieb il-baħar tal-oċean (Hexanchus griseus; Cetorhinus maximus; il-familja Alopiidae; Rhincodon typus; il-familja Carcharhinidae; il-familja Sphyrnidae; il-familja Isuridae li taqa' taħt is-subintestaturi tan-NM 0304 49 90 u 0304 89 59.”
                           
                        
            
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Awwissu 2014.
      
         
            Għall-Kummissjoni,
         
         
            F'isem il-President,
         
         Karel DE GUCHT
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.